BMW Sèrie 1: únic en la seva espècie\nBMW Sèrie 1 120d\nMOTOR: 2.0 TwinPower Turbo, posició longitudinal\nMIDES I PES: 4329mm llarg / 1765 ample / 1440 alt. 1450 quilos\nProvem el compacte de la marca bavaresa, que sap combinar a la perfecció l’esportivitat amb la racionalitat\nAvui en dia és molt evident que el triumvirat dels compactes ‘premium’ està format per l’Audi A3, el BMW Sèrie 1 i el Mercedes-Benz Classe A, però a principis dels any 2000 aquesta realitat era ben diferent. L’Audi A3 dominava el mercat perquè gairebé monopolitzava la categoria; la Classe A de Mercedes era un compacte amb aspecte de monovolum i un disseny molt discutit, i BMW senzillament no disposava de cap model compacte que rivalitzés directament amb l’A3, perquè el Sèrie 3 Compact era un model derivat d’una berlina i només s’oferia amb una carrosseria de tres portes.\nLa carrosseria de cinc portes no és negociable / Sergio Domínguez\nL’any 2004, BMW va canviar aquella situació introduint al mercat el seu compacte estrella: el Sèrie 1. Si aleshores aquell model va fer la guitza al compacte d’Audi, la lluita acarnissada per aconseguir la millor posició en el rànquing de vendes va oficialitzar-se amb l’arribada, l’any 2012, de l’actual Mercedes-Benz Classe A, que comparteix la mateixa filosofia que els altres dos compactes alemanys.\nÉs dinàmic i escultural fins i tot aturat / Sergio Domínguez\nPerò en el cas del BMW sempre hi hem trobat un punt distintiu, que el feia més exclusiu ja no només de cara als seus rivals directes, sinó també amb tota la resta de compactes del mercat: la tracció posterior, combinada amb un motor en posició longitudinal.\nSi bé és cert que la propera generació abandonarà aquesta configuració en construir-se aprofitant la mateixa plataforma que la de models com l’X2 -amb motor en posició transversal i tracció davantera- l’actual model encara disposa d’una combinació única al mercat. Hem tingut l’oportunitat de provar-lo associat a la versió 120d de 190 cavalls i us n’expliquem les impressions.\nEl BMW Sèrie 1 ha tingut sempre un disseny més enfocat a l’esportivitat que no pas a l’elegància. El llenguatge de disseny amb línies ben marcades, el capó allargat o la cintura lateral elevada –que té com a conseqüència unes finestres petites- marquen un aspecte musculós i compacte, que es fa especialment notori en equipar el paquet de disseny “M”. Aquest paquet incorpora uns para-xocs i llandes exclusives que milloren notablement l’aspecte del Sèrie 1, per la qual cosa compensa els 4.300 euros que val.\nBMW 120d / Sergio Domínguez\nEn el cas de la nostra unitat de proves val la pena fixar-se en el color exterior, i personalment considero que és una de les tonalitats més maques que he vist mai. Anomenat Sunset Orange i amb un preu de 785 euros, sap ser discret i cridaner al mateix temps; a plena llum del sol destaca molt però a l’ombra (o de nit) és força més discret i elegant. Combinat amb les llandes negres i els frens esportius, l’aspecte del compacte bavarès és imponent.\nBMW ha sabut transmetre l’esportivitat exterior a l’habitacle. Un cop som al volant del Sèrie 1 el primer aspecte destacable és la posició de conducció, força baixa. Això té un punt criticable si el que es busca és tenir un accés fàcil, però a canvi garanteix unes sensacions de conducció més autèntiques. Pel que fa a la instrumentació, combina les tradicionals agulles analògiques indicadores de velocitat, revolucions i nivell de combustible amb una pantalla digital amb color que fa d’ordinador de bord, una combinació realment pràctica i estèticament molt encertada.\nQuadre instruments Sèrie 1 / Sergio Domínguez\nEl volant, que forma part de l’equipament del paquet esportiu “M”, és probablement el millor de l’interior del Sèrie 1. Disposa d’una mida òptima, un tacte molt agradable, un disseny atractiu i unes lleves metàl·liques que ajuden a transmetre l’esperit esportiu del model, fins i tot tenint en compte que ens trobem davant una motorització dièsel.\nDetall lleva / Sergio Domínguez\nLa pantalla central no és abatible però està ben integrada en el disseny del quadre de comandaments i gràcies a tenir una forma molt allargada pot mostrar dos menús diferents alhora, una funció realment pràctica. Pel que fa al funcionament del sistema d’infoentreteniment, ha millorat respecte a la versió anterior gràcies l’actualització que ha rebut i pot oferir connectivitat amb els sistemes d’assistència de BMW, compatibilitat amb Apple CarPlay o un navegador professional amb pantalla tàctil i reconeixement d’ordres per veu. BMW es resisteix a eliminar la majoria dels botons de la consola central, que té un disseny força diàfan i on hi trobem a mà totes les funcions de la ràdio o la climatització. De fet, la ruleta tàctil (que BMW anomena iDrive) que serveix per manipular el navegador i altres menús té un funcionament molt pràctic, en el que suposa una barreja entre el món analògic i el digital que, al meu parer, dona un bon resultat final.\nSi bé és cert que, com hem comentat, les places davanteres ofereixen una posició esportiva i còmoda però un accés millorable, en el cas de les places posteriors el problema es fa una mica més notori. L’accés continua sent complicat i l’espai per les cames no és dels millors de la seva categoria. Amb tot, dos adults podran viatjar amb comoditat, però la plaça central es veu clarament perjudicada per la presència del túnel de transmissió (més gran del normal en haver de traslladar la força del motor a les rodes posteriors) i fa que el cinquè ocupant disposi d’un espai molt reduït per a les cames.\nMaleter Sèrie 1 / Sergio Domínguez\nFinalment, el maleter de 360 litres no és el més gran de la gamma compacta però se situa en la mitjana del segment, oferint unes formes aprofitables i un espai suficient.\nComençaré per l’únic aspecte negatiu del motor dièsel 2.0 de 190 cavalls i 400 Nm de parell: la sonoritat. En efecte, és tracta d’un motor que no resulta especialment silenciós, i que es deixa notar a l’habitacle més del que seria desitjable, sobretot en fred.\nDetall motor 20d / Sergio Domínguez\nPerò més enllà d’aquesta consideració, que a la pràctica tampoc representa un gran problema, el rendiment del motor és fantàstic: té molta força a baixes revolucions (entrega tot el parell a tan sols 1750 revolucions) i una empenta progressiva però contundent fins a les 4000 revolucions, una xifra realment bona per un motor dièsel. En combinació amb la transmissió automàtica esportiva de doble embragatge i set velocitats el seu funcionament és molt suau i els canvis de marxes són gairebé imperceptibles, però si seleccionem els modes de conducció més esportius el cotxe es transforma, com veurem a l’apartat dedicat al dinamisme del Sèrie 1.\nLa cirereta del pastís pel que fa al motor la posen els consums, i és que es poden obtenir xifres magnífiques malgrat estar davant d’un motor de gairebé 200 cavalls. Circulant en el mode de conducció 'ECO PRO' per autopista i carretera i sense abusar de l’accelerador es pot baixar dels cinc litres als 100 quilòmetres i arribar fins i tot als 4,5. D’altra banda, en entorns urbans costa baixar dels 7,5 litres i si se’ns escapa el peu de l’accelerador fàcilment es puja dels vuit litres. En tot cas el consum mixt és d’uns 6,6 litres, lluny dels 3,9 litres que promet BMW però sense suposar cap disbarat.\nSi hi ha un apartat en què destaca el BMW Sèrie 1 per sobre dels seus competidors directes i de la resta de rivals compactes aquest és, sens dubte, pel seu comportament dinàmic. La tracció posterior combinada amb un canvi manual -o amb el canvi automàtic esportiu, com en el cas de la nostra unitat- permet al conductor jugar una mica amb la part posterior del cotxe provocant un sobreviratge molt dosificable, sobretot si seleccionem el mode de conducció Sport Plus, que regula la intervenció del control de tracció al nostre gust.\nEn marxa és àgil i potent / Sergio Domínguez\nNomés per aquest fet distintiu respecte a la resta de compactes de tracció davantera el Sèrie 1 ja es mereix una menció especial en l’apartat dinàmic, però no seria just informar del seu comportament només parlant de les possibilitats que ofereix la seva tracció posterior, perquè en general el compacte bavarès es pot conduir tant o més ràpid que un vehicle amb tracció davantera, amb l’afegit de poder gaudir d’un extra de diversió quan ho vulgui el conductor. Això es tradueix en un aplom imponent i un pas per revolts realment ràpid, amb un comportament molt neutre que només és sobrevirador si el conductor ho vol.\nEl paquet esportiu “M” no només és recomanable a nivell estètic sinó també a nivell dinàmic, i és que la suspensió que incorpora té un taratge ideal per practicar una conducció esportiva amb una rigidesa adequada però alhora circular per carretera i autopista sense deixar-nos l’esquena, amb un nivell de confort elevat.\nAquest 120d és polièdric: sap ser estalviador i dibuixar-nos un somriure cada cop que ataquem una carretera revirada\nSegurament el Sèrie 1 sigui un dels compactes que més cares ofereix, especialment combinat amb un motor dièsel de 190 cavalls: sap ser estalviador oferint consums reduïts i un confort de marxa elevat, però alhora té prou potència per dibuixar un somriure a la cara del conductor cada cop que afronta una carretera plena de revolts. Els diferents modes de conducció transformen el cotxe i el fan passar de ser un dòcil compacte frugal a ser un atrevit compacte esportiu, únic en la seva espècie.\nUna habitabilitat justeta i un preu força elevat (superior als 50.000 euros en el cas de la nostra unitat de proves) són els punts més criticables del Sèrie 1, que es contraposen a un disseny i un comportament realment esportiu i, en el cas de la versió 120d, a un motor potent però estalviador. En qualsevol cas, un cotxe força recomanable per la seva aposta atrevida, que marca la diferència respecte de la resta de compactes.


Boletines en pdf – Club Ciclista Grácia\nBoletines en pdfFernando2019-12-03T16:02:09+00:00\nDescargar el boletín informativo\nCada tres meses, estamos esperando la llegada del cartero a nuestra casa, ya que nos traer un regalo especial: El Boletín Informativo del Club. que es una de esas “publicaciones” de las que están hechas para leerlas lentamente y disfrutarlas.\nEn el encontrarás tanto el libro de ruta del trimestre, como entrevistas a miembros del club, reportajes, noticias, historias de ciclismo, crónicas de las excursiones… y todo ello está hecho por y para nosotros, realmente una publicación vale la pena leerla lentamente y disfrutarla.\nDesde esta página, se puede descargar el boletín completo, en formato .pdf (las ultimas ediciones)\nBoletín informativo para los socios del club (descargas en .pdf)\nBUTLLETÍ INFORMATIU per als SOCIS Núm. 130 - Tardor 2019\n- Butlletí en pdf\nCom podreu comprovar en aquest butlletí hi ha algunes noves col·laboracions de socis que o bé complementen i agafen el relleu en la redacció d’algunes seccions fixes, o bé afegeixen nous continguts i apartats. Aquesta era la intenció d’aquesta etapa del butlletí iniciada l’any passat. Fer-lo més participatiu i sostenible per tal que el pes en l’elaboració dels textos no recaigués en 2 o 3 persones sinó que incorporés a tots aquells que, des de la seva disponibilitat poguessin fer la seva aportació.\nBUTLLETÍ INFORMATIU per als SOCIS Núm. 129 - Primavera 2019\nLa nova temporada de cicloturisme de l’any 2019 ha començat amb uns impecables dies primaverals i assolellats en contraposició al plujós inici de l’any 2018 que va obligar a anul·lar algunes de les sortides dels mesos de març i abril.\nUna magnífica forma d’iniciar un any especial del Club Ciclista Gràcia que celebra enguany el seu 90 aniversari. De fet, per tal de commemorar aquesta efemèride el passat 7 d’abril va tenir lloc una pedalada popular organitzada pel Club en col·laboració amb el Consell Municipal del Districte de Gràcia pels carrers del barri. Els participants van rebre una samarreta commemorativa que també rebran tots els socis/es. També, aprofitant aquesta celebració s’ha dissenyat i encarregat una nova línia de roba d’estiu amb un disseny amb referències i gestos còmplices amb els dissenys de la roba ciclista dels anys 30, 40 i dècades posteriors. Una proposta amb molt bona acollida i un alt nombre de comandes realitzades.\nBUTLLETÍ INFORMATIU per als SOCIS Núm. 128 - Tardor 2018\nEra irrenunciable estructurar aquest editorial al voltant de diversos fets que ens obliguen a reflexionar sobre el paper cohesionador que ha de tenir un club ciclista i què ens motiva a practicar una afició de manera con-junta. Per molt diversos i heterogenis que siguin els interessos i formes d’anar en bicicleta del conjunt de socis d’un club com el del Gràcia.\nEn primer lloc, voldríem des de la Comissió de Redacció d’aquest butlleti, tenir un record molt especial per a l’Ernest Barba (soci des de feia més de quatre dècades). Aquest estiu ens va deixar amb un bon nombre de records i imatges lligades a la passió per la practica de la bicicleta en companyia d’un bon nombre de com-panys i companyes del club. Voldríem també enviar una forta abraçada a la seva parella, gran ciclista i col·laboradora habitual del butlleti, Anna Camps, que també ha estat compartint, des d’una altra perspectiva i relació, la vivència del CC Gràcia, en multitud dels actes i activitats complementàries a les tradicionals sorti-des de dissabte.\nBUTLLETÍ INFORMATIU per als SOCIS Núm. 127 - Primavera 2018\nTot i que no ho sembli a nivell formal, aquest editorial vol ser una introducció a una nova etapa del butlletí del club. Un nou cicle amb el que es pretén superar la situació de precarietat i certa crisi interna que havíem anat arrossegant en els darrers números i que es va voler fer palès a la darrera editorial i, sobretot, a la darrera assemblea de socis (de la qual també en tractem més a fons a una de les seccions d’aquest número).\nLes principals novetats d’aquest nova etapa tindran a veure tant a nivell de continguts com amb l’aspecte organitzatiu. A nivell de continguts en tant que es passarà a assegurar-ne dos butlletins per temporada en comptes de tres com s’havia fet fins ara, per una banda. I per l’altra, i precisament per aquesta reducció, perquè es prioritzaran continguts menys immediats i puntuals i més amb un esperit no temporal i amb un component divulgatiu, de reflexió i documentació al voltant del nostre club i del ciclisme com a afició que ens uneix.\nBUTLLETÍ INFORMATIU per als SOCIS Núm. 126 - Tardor 2017\nCom alguns haureu observat la freqüència en la tramesa dels darrers números s’ha anat endarrerint així com també el volum d’alguns dels seus continguts. La reflexió des de dins de les persones que hi col·laborem en la producció i redacció del mateix ja fa quasi una any que dura i parteix d’una problemàtica que s’ha intentat plantejar i tractar a les darreres assemblees ordinàries de l’entitat.\nBUTLLETÍ INFORMATIU per als SOCIS Núm. 125 - Primavera 2017\nUn cop més hem començat una nova temporada del Club amb un calendari d’excursions que presenta algunes novetats respecte anys anteriors. La consolidació del grup Súper B ha portat cap a diferenciar més en quant a quilometratge i desnivell les seves rutes respecte a les del B. El que el situa, clarament, com a grup amb una identitat pròpia en un nivell intermig entre A i B. De fet, respecte a l’any anterior realitza rutes claraments diferenciades de les del Grup B.\nAquest ha estat un dels motius pels quals s’ha convertit en un del grups més nombrosos del club. De fet un dels reptes seria aconseguir que alguns dels que fan les seves rutes s’acabin animant a participar en les rutes del grup A per intentar compensar el nombre de participants en un i altre grup.\nBUTLLETÍ INFORMATIU per als SOCIS Núm. 124 - Nadal 2016\nEl passat dia 26 de novembre celebràvem el tradicional sopar de tancament de temporada del campionat de cicloturisme del Club. Culminava una jornada en que per primera vegada s’ha subsituït el tradicional partit de futbol a l’àrea de Can Coll de Cerdanyola per una sortida en que tots els grups confluïem per esmorzar a Cabrera.\nVa ser, per tant, un dia intens de trobada entre les sòcies i els socis de totes les edats, nivells i grups que reflectien la capacitat de mobilització i el gruix de participants que mobilitza el Club.\nBUTLLETÍ INFORMATIU per als SOCIS Núm. 123 - Tardor 2016\nUn cop retornats de les vacances d’aquest estiu especialment calorós, hi havia diverses qüestions que hem cregut convenient plantejar en el marc d’aquesta editorial al voltant d’un debat que és cada cop més necessari afrontar.\nCom ja vam destacar a l’editorial del passat butlletí de Primavera 2016 l’increment del nombre de socis i l’ampliació espectacular de la massa crítica del club, a part de celebrar-se com un bon símptoma de la bona salut de l’entitat i de la dinàmica i bon ambient que en ell es genera també conté alguns riscos i perills. No només per la complexitat de gestionar un grup molt nombrós cada dissabte en tot tipus de carreteres per on circulem. Si no també per les dificultats de generar cohesió de club, de poder transmetre consells, pautes de com circular entre companys donat que quasi cada dissabte n’apareixen nous i és difícil per als capitans de cada nivell poder-se identificar i donar-se a conèixer.\nBUTLLETÍ INFORMATIU per als SOCIS Núm. 122 - Primavera 2016\nEl primer número del Butlletí d’aquest any 2016 no pot sino començar desitjant a totes les sòcies i socis una bona temporada de cicloturisme que, a banda de les excursions proposades, està ben farcida de marxes, sortides especials i altres actes socials. Per a tots els gustos i mai millor dit.\nMai millor dit perquè, tal i com es va evidenciar a l’assemblea ordinària de socis celebrada el passat 31 de gener, una de les qüestions més complexes i sensibles amb què es troba el Club és, precisament, el seu èxit de convocatòria i capacitat d’atracció. Sense voler-ho conscientment, sense cap estratègia predefinida, s’ha convertit si no en el que més, sí en un dels Clubs més nombrosos de Catalunya, i, a més, vista la tendència dels darrers anys, aquesta és una dinàmica en creixement, de fet d’un creixement massa vertiginós, potser.\nBUTLLETÍ INFORMATIU per als SOCIS Núm. 121- Nadal 2015\nEn els moments de finalitzar la temporada, amb el darrer record del sopar de\ncloenda del campionat d’excursionisme és quan s’acostumen a fer les primeres\nvaloracions i a pensar en allò que ha funcionat bé, en allò que requereix de nous plantejaments, i en altres reflexions que cal compartir de cara al proper any.\nLa veritat és que el darrer dissabte de novembre va ser un dia ambigu que va\ncomençar de forma estranya. El propi president Luciano ho definia amb claredat, Les tradicions que s’han anat consolidant al Club no tenen perquè ser\ninamovibles. Però cal replantejar-les amb responsabilitat i compromís.\nBUTLLETÍ INFORMATIU per als SOCIS Núm. 120 - Tardor 2015\nUn dels grans valors de l’alt nombre de socis que té el Club a hores d’ara és la seva heterogeneïtat. D’aquesta manera hi ha companys que aprofiten el mes d’agost per desconnectar completament i també donar un respir a les seves cames i les seves bicicletes. Altresque, per no poder disposar de dies de descans per compromisos laborals o familiars mantenen el mateix ritme i nivell de sortides que la resta del any. Uns quants que planifiquen el desplaçament a zones especialment significatives en el món del ciclisme de carretera per comprovar la duresa, la bellesa però també la màgia d’alguns dels ports mítics d’algunes de les principals competicions per etapes com ara el Tour de França, el Giro d’Itàlia o bé la Vuelta a España i, també, d’algunes de les Clàssiques.\nBUTLLETÍ INFORMATIU per als SOCIS Núm. 119 - Primavera 2015\nL’inici de la nova temporada i campionat d’excursionisme és un moment especial de retrobada d’amics i companys (també de salutació de les noves incorporacions) i, per a aquells que han aparcat la bici, o almenys la de carretera, o bé han sortit de forma esporàdica i en solitari o en petits grups, de recuperar les sensacions de rodar en grups nombrosos.\nSalut i bona temporada 2015.-


Crónica: Desconnecta Pont del Pilar 2015 Tossa de Mar – Grandalla\nDissabte dia 10 d’octubre de 2015\nEns vam trobar tots a l’estació d’autobusos de Sabadell i tot seguit agafarem el tren cap a Barcelona per poder fer transbord amb l’autobús. Un cop a l’autobús ens va portar molt tranquil·lament cap a tossa de Mar. En arribar, directes cap a l’hotel per deixar les maletes i a dinar!! Després de fer una migdiada ens vàrem trobar per visitar la platja de Tossa i els voltants de l’hotel, un espai molt maco. En acabar la visita ja tocava sopar i mitja hora després vàrem anar a la discoteca de l’hotel on vàrem ballar molt i fer molta festa. Quan es va acabar, que va ser d’hora i uns quants volíem sortir per fer visita nocturna al castell, i amb moltes ganes vam pujar fins al far i després tocava la baixada i a dormir.\nDiumenge dia 11 d’octubre de 2015\nEl diumenge ens vàrem llevar una mica d’hora i a gaudir de tossa de mar. Al matí volíem veure el poble tranquils i com que hi havia un trenet que feia una volta per tot el poble ens va portar per veure els racons especials. Després com el tren no pujava al castell, ho vam fer nosaltres tot xino-xano, va ser molt divertit! Després de dinar i de la migdiada volíem fer un passeig per tot el casc antic. A la nit, després de sopar, ens vam trobar que a l’hotel havia portat uns guacamais que feien un espectacle molt sorprenen: sabien contar, encertar cistelles, anar amb bicicleta i patinet…, va ser molt entretingut. Quan va acabar l’espectacle molts estàvem cansats i vàrem anar a dormir, els altres de Festa!!!\nDilluns dia 12 d’octubre 2015\nJa era l’últim dia i tocava tornar cap a casa, però encara volíem gaudir del dia. Al matí a veure el mercat medieval que hi havia a les faldes del castell, en un entorn molt privilegiat, i després a gaudir d’un espectacle d’aus. Hi havia mussols, corbs, àguiles i falcons, alguns fins i tot vam poder participar en l’espectacle on l’àguila ha passat entre les nostres cames!!! En acabar l’espectacle, ja teníem gana així que a dinar!!, i com que ens venia de gust un “kebab” cap allà vàrem anar on ens el van fer molt bo. Ja era l’hora, cap a buscar l’equipatge i l’autobús per anar a l’estació de autobús i començar el viatge de tornada.


LA PREINSCRIPCIÓ EN LES ESCOLES ESPORTIVES MUNICIPALS D’ONDARA ES REALITZARÀ DEL 15 DE JUNY FINS AL 17 DE JULIOL 2020 – LA VEU D'ONDARA\nLA PREINSCRIPCIÓ EN LES ESCOLES ESPORTIVES MUNICIPALS D’ONDARA ES REALITZARÀ DEL 15 DE JUNY FINS AL 17 DE JULIOL 2020\nOndara, 11.06.20. La Regidora d’Esports de l’Ajuntament d’Ondara, dirigida per Mar Chesa, ha anunciat que de cara a la pròxima temporada, les preinscripcions per a les Escoles Esportives Municipals es realitzaran des del 15 de juny i fins al 17 de juliol. Encara que la present temporada ha acabat de forma abrupta a causa de la crisi pel Covid-19, des de la Regidoria d’Esports es treballa amb l’esperança de poder tornar a la normalitat a partir de setembre i poder impartir totes les modalitats esportives, igual que en la present temporada, i per això, s’ofereix ja la possibilitat de reservar la plaça esportiva per a millorar la gestió dels equips i entrenadors de la temporada 2020-2021.\nFins al 17 de juliol es podrà formalitzar la inscripció, portant tota la documentació necessària a l’àrea d’esports, ubicada al pavelló municipal d’Ondara, en horari de 9 a 13 hores. En aquest cas, se seguiran totes les mesures d’higiene i distància social. També es podrà realitzar la preinscripció on line, enviant el formulari adjunt i disponible en la web de l’Ajuntament d’Ondara, per correu a esports@ondara.org . Per a poder realitzar la inscripció s’haurà d’abonar la totalitat de la taxa corresponent a cada escola, o bé 20 euros en concepte de reserva de plaça, i en començar la temporada, s’abonarà la resta. Cal recordar que la part abonada i no consumida de la taxa de les escoles esportives municipals d’enguany (corresponent al tercer trimestre) es tornarà a les famílies per mitjà dels “bons circulars”, dins del pla de reactivació econòmica local, que s’hauran d’utilitzar en qualsevol comerç, empresa o professional adherit a la campanya i en la Borsa de Proveïdors locals. Pròximament es donaran indicacions sobre la devolució a través dels bons i com es podran utilitzar.\nDes de l’Ajuntament d’Ondara s’ofereixen per al nou curs 2020-2021 un total de vuit disciplines esportives: futbol, bàsquet, gimnàstica rítmica, tennis-taula, pilota valenciana, escola multiesportiva (de 4 a 6 anys), tennis, i atletisme. Des de la Regidoria d’Esports es recorda als usuaris la necessitat de formalitzar la inscripció en el període fins al 17 de juliol, i s’ha animat a les famílies a inscriure els xiquets i xiquetes en alguna de les Escoles Esportives Municipals, l’objectiu de les quals és la formació integral de valors relacionats amb la pràctica esportiva. Quant als preus de les Escoles Esportives Municipals, es mantenen els mateixos que aquest curs 2019-2020, amb descomptes per ser resident a Ondara i per tindre germans inscrits.\nEnllaç formulari inscripció Escoles Esportives Ondara 2020-21:\nINSCRIPCIÓ ESCOLES ESPORTIVES\n← EL CLUB ATLETISME D’ONDARA DÓNA…\nONDARA HABILITA LA PLAÇA DE… →


L'equip de govern lliura el POUM a la Direcció General d'Urbanisme | Ajuntament de Palau-solità i Plegamans\nL'equip de govern lliura el POUM a la Direcció General d'Urbanisme\nL'alcaldessa de Palau-solità i Plegamans, Teresa Padrós, el regidor d'Urbanisme, Valentí Soley, i el tècnics responsables de la redacció del POUM van lliurar el passat 14 de març la documentació del Pla d'Ordenació Urbanística Municipal (POUM) al Director General d'Urbanisme, Joan Llort i Corbella. Tot i que no es va poder tirar endavant l'aprovació provisional en el ple ordinari del passat més de febrer, el grup municipal socialista, ara com a únic grup integrant del govern municipal, ha decidit lliurar el document a la Direcció General d'Urbanisme perquè l'estudiï i faci un informe previ amb les esmenes que cregui convenients, possibilitat prevista en la Llei d'Urbanisme. D'aquesta manera, l'equip de govern pretén guanyar el màxim temps i que no es perdin 3 meses en la tramitació del POUM i que, després de les eleccions municipals, l'Ajuntament pugui fer l'aprovació provisional del POUM amb les esmenes i recomanacions d'Urbanisme ja integrades. Això vol dir que no caldrà esperar els sis mesos de termini que té la Comissió d'Urbanisme per estudiar el text del POUM un cop es fa l'aprovació provisional. Amb aquest tràmit es pot dir que l'aprovació definitiva del POUM podria fer-se pràcticament en els mateixos terminis que si l'aprovació provisional s'hagués fet el mes de febrer.\nAra bé, tot aquest procés només es podrà fer amb el document que ha estat lliurat per l'actual equip de govern és a dir, el grup municipal socialista- que és qui defensa el seu contingut i qui el va presentar en el darrer ple de febrer. Per tant, una vegada passades les eleccions municipals, si el grup socialista gaudeix dels suports necessaris podrà fer l'aprovació provisional del POUM i lliurar-lo a la Comissió d'Urbanisme, que a l'haver emès ja informe previ i haver-se incorporat al document les seves prescripcions, podrà fer immediatament la seva aprovació definitiva.\nAmb aquesta iniciativa, l'equip de govern vol posar de manifest la seva voluntat inequívoca de mantenir tota la confiança en el POUM que s'ha treballat en els darrers tres anys i que ha comptat amb la participació activa de veïns i veïnes de Palau i que ha assumit total o parcialment el 67% de les esmenes presentades durant el període d'exposició pública.\nTot i que la votació de l'aprovació provisional del POUM que es va produir en el ple de febrer es va perdre degut al sorprenent vot contrari de la regidora d'ICV-EUiA, Àngels Marcuello, i del regidor no adscrit Miguel Molina, fins aquell moment integrants del govern, l'equip de govern segueix treballant perquè la població disposi a la major brevetat possible d'aquest document que ha de ser l'eina indispensable del futur de Palau.\nL'equip de govern entén que la població necessita aquest POUM i que el document que s'ha presentat a la Comissió d'Urbanisme dóna resposta a les necessitats de nous equipaments, noves infrastructures i criteris urbanístics per garantir un creixement equilibrat per els pròximes 20 anys. A més, aquest POUM resol tota una sèrie de problemàtiques que arrossega la població històricament com Els Pins de Can Riera, Can Parera, Carrer d'Abaix, El Castell, etc.\nTambé queden ara pendents gestions al voltant de l'ampliació del CEIP Palau, la construcció del nou institut i de la nova escola Marinada. També la piscina coberta queda hipotecada doncs els terrenys on s'ha de construir queden pendents de l'aprovació del POUM.\nL'alcaldessa, Teresa Padrós, i el director general d'Urbanisme de la Generalitat, Joan Llort


Recobriments Industrials - Briolf Group\nT'has adonat que tot al teu voltant està pintat?\nEscales, maquinària, tanques, senyals, lones, paviments, sostres... Aquests són només alguns exemples que ens permeten veure que pràcticament qualsevol superfície és susceptible de ser acolorida.\nDes de línies productives o grans projectes fins a petites reparacions. Des de vehicles industrials i cartelleria fins a grans estructures o maquinària agrícola, passant per la tematització i el manteniment. Tot això compon el mercat de la pintura industrial.\nEn qualsevol d'aquests casos, els clients exigeixen un servei personalitzat i solucions a mida. Per això, disposem del coneixement i la tecnologia necessaris per desenvolupar les solucions específiques més convenients per a qualsevol substrat, entorn o requisit tècnic.\nMés enllà d'una àmplia oferta de color, el nostre valor afegit és la fiabilitat, la protecció i la durabilitat. El nostre dia a dia és sinònim d'innovació i progrés constants, i hi estem perfectament adaptats.\nEl concepte de pintura industrial és tan ampli com la nostra capacitat per trobar noves col·laboracions i nous espais on aplicar el color. Per a nosaltres, aquest camí representa un repte apassionant i ple d'oportunitats. Sense cap dubte, tenim clar que els recobriments industrials marcaran el futur del nostre grup.


UEC Tortosa – Espeleo i Barrancs » WEBS IMPRESCINDIBLES… WEBS IMPRESCINDIBLES… – UEC Tortosa – Espeleo i Barrancs\n19 enero 2007 per uecbarrancs\nCañones y barrancos: la millor web de barrancs a nivell mundial com a base de dades i enllaços, de més de 50 països amb 5314 descens. Fòrum amb estat cabals i informació diversa sobre novetats.\nTopocanyons: creada per un dels antics webmasters de Cañones y Barrancos, aquesta pagina te gran informació dels descens amb fotografies, cartografia de les zones i dades de GPS. Solament es pot accedir amb invitació privada.\nDescente-Canyons: web francesa, amb una gran amplia base de dades i estat de cabals.\nX-Gatt Canyoning: web Italiana amb ressenyes molt ben elaborades amb croquis d’accessos, topos, i fotos dels descens de la zona de Lombardia.\nCanyoning Madeira: Blog portuguès amb totes les novetats respecte a trobades, obertures de nous descens a l’illa de Madeira.\nAire lliure: Web d’un grup espeleològic d’Alcalà de Xivert, amb ressenyes sobre descensos de Isla Reunión “ LA MECA”.


El Carnaval s’estrenarà al Mercat Central i al Teatre Tarragona | Notícies TGN - Notícies de Tarragona Diari Digital\nEl Carnaval s’estrenarà al Mercat Central i al Teatre Tarragona\nSe celebrarà del 2 al 13 del febrer\nEl cartell de Carnaval d’aquest any és de l’il·lustrador tarragoní Hugo Prades. Tal com ell mateix explica: “està inspirat amb un pardal que vaig veure a una excursió pel riu Gaià, estava sobre un pal i va estar una bona estona sobre, vaig recordar la imatge i fent els esbossos pel cartell tot em va encaixar. La composició dels altres elements van sortir fàcilment, al mar hi ha sardines i Tarragona al fons com skyline, després em vaig adonar que sembla que tot estigui sota els efectes d’un terratrèmol… És que Tarragona balla i la festa està a punt de començar.”\nHugo Prades, nascut a Tarragona a l’any 1968, inicia la seva trajectòria als anys 80, decorant sales de fetes. Ha treballat com a caricaturista a Port Aventura i ha publicat a Mortadelo, Makoki i Zona 84. També ha il·lustrat llibres infantils, les rutes de castells del baix Gaià i monuments del Patrimoni de Tarragona, entre d’altres ha il·lustrat el llibre “A peu per Tàrraco”. És cofundador de la setmana del còmic de Tarragona.


Actualizada 06/11/2021 a las 09:52\n“Ets ningú, tu, per decidir sobre meu? Si jo no t’ataco, visc pacíficament la meva vida, qui ho diu que m’has de prendre per diana de la teva intolerància, els teus insults i la teva violència? Qui sigui que es dreci contra les persones altres que ell o afins a ell és sempre algú que arrossega una por profunda i odia la diferència i el canvi, sense raonar que tots i cadascun de nosaltres som diferents.”\n“La tendència al prejudici sense racionalitat s’instil·la endins de les consciències com una malaltia, ja sigui en termes de gènere, etnicitat, orientació, o altres raons, i és una realitat tenebrosa i aterridora en allò que hauria de ser una època de clarividència i cordialitat. Necessitem com mai amabilitat, tolerància i bon ànim en una societat inclusiva, si hem de superar les tempestes del col·lapse climàtic, l’amenaça de l’extinció en massa, l’ombra de les pandèmies i l’esforç a què sotmetem la salut mental, esberlada sota el pes impossible del brogit i l’allau de notícies. Com a raça hem d’arribar a conviure amb els accelerats canvis que somouran els fonaments de les nostres creences i seguretats, si hem de sobreviure i tirar endavant.\nPerò horribles individus o grups, alimentats per pors, acumulen malfiances i odis. Presenciem assalts a persones als carrers per causa de les seves creences, gènere, orientació o raça. La intolerància és una llavor adobada per megalomaníacs que sembren pors i mentides, oferint a canvi només buides esperances per respondre a la inquietud col·lectiva de veure que quelcom no va bé.El que no va bé és el nostre fracàs a relacionar-nos mútuament, i també amb el planeta.\nEl que no va bé és el nostre insostenible estil de vida. El que no va bé és la distorsió de conceptes com la vàlua i el preu. El que no va bé és la perpètua propensió humana a mirar-nos el melic, a parar l’oïda, sense qüestionar aquells llunàtics egoistes que ens empenyen a descarregar odis en contra d’altres, contra persones que no coneixem o no comprenem.\nAl llarg de la història ho hem fet repetidament, empesos per fanàtics, i no podem, no devem permetre que torni a passar.” Aquest és el resum, traduït, d’un article aparegut a Catalonia Today l’octubre de l’any 2021, degut a Martin Kirby, un dels seus redactors fixos. Catalonia Today, actualment dirigida per Marcela Topor, va néixer el 2004 sota l’ombra d’El Punt Avui, adreçada al públic en general, i tracta essencialment temes relacionats amb Catalunya o de viatges, sense oblidar el futbol de casa nostra. Un grup de britànics residents a Catalunya, uns quants específicament a les terres gironines, constitueix el nucli de la revista mensual.\nLa pri mera plana de col·laboració és de Matthew Tree, analista crític. Aquests britànics solen ser long term residents, els seus fills han crescut i estudiat aquí, han entès i assimilat la situació social i política d’aquest país on escolliren de venir. Té també col·laboracions de catalans.\nUnes planes dedicades a la llengua anglesa, amb exercicis, arrodoneixen l’interessant temari. Heus aquí com un ciutadà del Regne Unit deixà fa uns anys l’atapeïda vida urbana de l’illa, se’n vingué a Catalunya, s’instal·là al Priorat amb la família i fa de pagès, en un mas que ha batejat de Jardí de la Mare. Els seus articles porten l’epígraf general Heading for the hills, “anem a la muntanya”, i solen tractar de temes que diríem ecològics, de la natura, els conreus, les bestioles del camp, la vida senzilla, bonhomiosa, en cerca de l’harmonia entre l’ésser humà i el medi, i el somriure de tothom. Mister Kirby, gràcies.


Ricard Cornellà, fisioterapeuta i osteòpata a Barcelona\nInici » Equip\nFisioterapeuta i osteòpata per la Universitat Autònoma de Barcelona i llicenciat en Educació Física per la Universitat de Barcelona.\nDes de 1996 em dedico a la salut i la condició física de les persones. Combino de manera indissociable el tractament de lesions amb la prevenció i la preparació física.\nExfutbolista amb una carrera truncada per les lesions, la meva obsessió és evitar que els meus pacients passin pel mateix que jo, prevenint més que curant. Treballo avaluant exhaustivament i combinant tractaments de teràpia manual amb activitat física per integrar-los en un abordatge interdisciplinari.\nTracto habitualment a esportistes amateurs i professionals, però el meu principal repte és aconseguir que els pacients sedentaris converteixin l'activitat física moderada en un hàbit saludable i en un tractament preventiu a llarg termini.\nTambé estic especialitzat en lesions de raquis i patologia traumatològica no relacionada directament amb l'esport, com vertígens, cefalees, hèrnies discals, radioculopaties, dolor toràcic per ansietat, etc.\nActualment dirigeixo dos centres de fisioteràpia, osteopatia i activitat física a Barcelona.\nLa preparació física i la fisioteràpia són dues peces indissolubles per prevenir i rehabilitar lesions esportives.\n2015-actualitat: Director, fisioterapeuta, osteòpata i preparador físic a Polo Salut, Reial Club de Polo de Barcelona.\n2010-actualitat: Director, fisioterapeuta, osteòpata i preparador físic a hOlistk Centre de Salut, Barcelona.\n2000-actualitat: Preparador físic i fisioterapeuta d'esportistes professionals de tennis, futbol, pàdel, atletisme, polo, motociclisme, automobilisme, arts marcials mixtes (MMA), jujitsu, boxa, entre altres esports.\n2005-2010: Fisioterapeuta a la Clínica del Pilar de Barcelona, Dr. F. Domingo.\n2002-2010: Preparador físic i fisioterapeuta al Club de Tennis Bonasport i Acadèmia de Tennis Manuel Orantes, totes dues a Barcelona.\nMés informació sobre Fisioteràpia i Rehabilitació.


Ajuntament d'Alaquàs. Premsa.L'impressionisme de Monet, al Castell d'Alaquàs\nL'impressionisme de Monet, al Castell d'Alaquàs\nL'artista i mestra de pintura Carmen Mateu coordina l'exposició de l'Escola d'Arts i Oficis d'Aldaia que s'exposa al monument alaquaser fins el 21 d'octubre\nLes sales nobles del Castell d’Alaquàs acullen fins el 21 d’octubre la mostra “Claude Monet 1840-1926. Una festa per als sentits”, una exposició plena de colorit i art en la que han col·laborat un total de 57 alumnes de l’Escola d’Arts i Oficis d’Aldaia coordinats per l’artista i mestra de pintura Carmen Mateu.\nPresentada amb motiu de les Festes Majors, es tracta d’un projecte dut a terme al llarg de l’any i que ha consistit en l'estudi i reproducció d'algunes obres del mestre de l'impressionisme francés Claude Monet. Segons Carmen Mateu, “com a aprenents de pintor que som, admirem Monet i hem volgut acostar-nos a la seua pintura per a gaudir del seu riquíssim colorit, de la soltesa en el traç, de l'emoció que desprèn, dels estudis de llum que va realitzar a diferents hores del dia i al llarg de les estacions de l'any i valorar el que va significar, en la seua època, eixir a pintar a l'aire lliure i trencar amb les normes del seu temps.\nPer a dur a terme aquesta tasca, els 57 alumnes que han col·laborat s'han organitzat en tres grups autodenominats dibuixants, tacadors i rematadors. Cada alumne s'ha col·locat en el grup més apropiat als seus coneixements i junts han format un gran equip per a portar a terme aquest treball. La mostra es va començar a realitzar durant el curs 2015-2016 i ara, vist que molts alumnes són d’Alaquàs, ha arribat al municipi.\nLa inauguració va tindre lloc el passat divendres 25 d’agost a càrrec de l’Alcaldessa d’Alaquàs, Elvira García Campos, el regidor de Cultura, Toni Saura, l’artista Carmen Mateu i l’alumnat. Va assitir també l’Alcalde d’Aldaia, Guillermo Luján i la regidora d’Aldaia, Empar Folgado


Cures del nadó. Veritats, mites i errors. Guia per a pares i avis actuals | Faros HSJBCN\nBasant-se en els més recents estudis en pediatria, Cuidados del bebé. Verdades, mitos y errores tracta de respondre a les preguntes que els pares i avis actuals solen fer al pediatre: què és preferible, donar el pit o el biberó?; És millor la lactància programada o a demanda?; Es poden prevenir les ferides en el mugró? Per què la llet de vaca és inadequada el primer any de vida?\nAutor: Isidro Vitoria Miñana\nAquest llibre t'ajudarà a resoldre problemes d'ordre pràctic, com què fer amb el singlot i els esternuts del teu fill; com banyar-lo i curar-li el melic; quan començar amb les farinetes; com evitar que el teu pròxim fill mengi malament; per què cal vacunar o com tractar el còlic i la febre del lactant.\nAixí mateix, t'informarà sobre què és el test Apgar, què signifiquen el percentil i les corbes de pes i mesura, per a què serveix la prova del taló, quan hem d'esperar el primer somriure social del nostre nadó o quan hem de preocupar-nos pel seu desenvolupament psicomotor.\nIsidre Vitòria Miñana és pediatre especialista en Nutrició Infantil, membre de la Unitat de Nutrició i Metabolopaties de l'Hospital La Fe de València, guanyador del premi nacional de Nutrició Infantil de l'Associació Espanyola de Pediatria (2000) i del premi nacional d'Investigació en Pediatria Extrahospitalària (2002). Ha estat professor associat de la Universitat de València en les matèries de Salut Pública i de Nutrició.\nA més d'un professional proper als seus pacients i inquiet en matèria científica, es destaca del seu perfil el seu interès per Internet, sent creador i web managing de diverses pàgines i blocs recomanades per entitats com "Pediatría basada en pruebas" i la pròpia "Associació Espanyola de Pediatria ":\nNutrición infantil para padres\nConsells per garantir la seguretat dels nadons


Javier Ros, nou director de la Banda Simfònica de la Unió Musical d'Alaquàs - Nuestras Bandas de Musica\nEl procés de selecció de director iniciat en febrer de l'any passat per la Unió Musical d'Alaquàs ha culminat amb l'elecció de Javier Ros com a nou director titular de la seua Banda Simfònica.\nDesprès d’una etapa d’onze anys on la Banda Simfònica de l’UMA ha estat dirigida per Enric Parreño Moratalla, es va obrir un procés de selecció de director per a la Banda, on van participar 42 directors, dels quals una comissió avaluadora formada per músics professionals de l’UMA va triar tres directors per a realitzar un cicle de concerts amb cadascun d’ells.\nEl primer concert va tindre lloc el divendres 12 de juliol a les 20 hores a l’Auditori Nou d’Alaquàs, on la Banda Simfònica de l’UMA va ser dirigida per Ángel Crespo García. El segon, on es va realitzar la tradicional incorporació dels nous músics, es va celebrar el 14 de desembre a les 19 hores al mateix Auditori, dirigits en aquesta ocasió per Inma Mateu Fortuño. Finalment, el concert programat per al 14 de març amb el director Francisco Javier Ros Ortega, hagué de ser suspés per les circumstàncies del moment. Amb l’arribada de la nova normalitat, la banda va celebrar aquest darrer concert el passat diumenge 18 d’octubre a les 19 hores a la plaça de la Constitució, emmarcant-lo dins de la campanya “Excel·lent, música de banda”, patrocinada per la Diputació de València.\nUna vegada finalitzat el cicle de concerts amb les tres batutes convidades, tant els components de la Banda Simfònica de l’UMA com una comissió tècnica, formada per músics professionals pertanyents a l’agrupació, procediren a valorar als candidats per poder culminar el procés. El candidat més votat al si dels dos processos va estar el director Javier Ros, qui a partir d’ara es farà càrrec de liderar aquesta agrupació.\nA pesar de la situació actual, i sempre respectant tots els protocols i mesures de seguretat establerts en la legalitat vigent, la propera setmana la banda reprendrà els assajos per preparar la incorporació dels nous músics al concert del mes de desembre. Segons Toni Monzó, president de l’UMA: "La música i la cultura són ara més necessàries que mai i no podem permetre’ns quedar paralitzats. Els músics, i en especial les futures incorporacions, estan molt il·lusionats amb aquesta nova etapa. Amb seguretat continuarem apostant per augmentar el nivell de la banda i la cultura del nostre poble com sempre ha fet l’UMA".


IKEA posarà un punt d'assessorament i venda a Lleida - Teleponent\nInici Societat IKEA posarà un punt d’assessorament i venda a Lleida\nIKEA obrirà un punt de venda i assessorament a Lleida al mes de desembre. Es tracta d’un establiment de 180 metres quadrats de superfície situat a l’Eix Comercial.\nL’objectiu d’IKEA Dissenya és ser més a prop dels seus clients a través de nous formats dirigits a la venda personalitzada i en el que no s’hi pot comprar producte físicament. Aquests punts de planificació ofereixen assessorament per a projectes de disseny, i també s’hi pot comprar per internet i contractar altres serveis, com la recollida, el transport i el muntatge dels mobles. La instal·lació d’aquest format respon a l’estratègia de transformació en la qual IKEA ja es trobava immersa, en la qual la companyia ha doblat les seves vendes digitals.\nL’aposta d’IKEA per Lleida s’emmarca dins d’un ambiciós pla estratègic de la companyia que preveu l’obertura de diversos establiments a Catalunya sota diversos conceptes innovadors i de proximitat.\nA més, l’establiment es veurà reforçat amb el punt de recollida que IKEA ja té a la ciutat, situat al polígon industrial Camí dels Frares, a deu minuts en cotxe del nou IKEA Dissenya Lleida, i que permet que els clients puguin anar a buscar les comandes en línia, així com les que es faran a través del nou punt de venda i planificació.\nEl juny, IKEA va anunciar una inversió de 150 milions d’euros pels pròxims tres anys amb la que espera generar prop de 750 llocs de treball directes al mercat espanyol. La companyia ja destina part dels seus recursos a incrementar la logística de les botigues i punts de contacte per adaptar-los a la nova realitat, assegurant una xarxa més gran de punts de recollida i un impacte positiu pel medi ambient.\n“Estem molt contents de la posada en marxa del nou IKEA Dissenya Lleida, un concepte d’èxit que ofereix una atenció del tot personalitzada davant les noves necessitats dels consumidors” ha explicat Alberto Fossati, director de mercat d’IKEA Catalunya.\nSegons un estudi que KPMG realitzat per IKEA, les vendes de la companyia a Catalunya representen el 23% del total a Espanya. La xifra de negoci del grup a Catalunya, amb tres centres i 3,7 milions de clients, arriba als 331 milions d’euros anuals.\nA més, aquestes botigues generen un impacte de 94,7 milions d’euros, i contribueixen al manteniment d’un total de 2.864 llocs de treball que, en termes d’empreses sostingudes, representen al voltant de 369 empreses. La contribució d’IKEA a les arques de la comunitat autònoma arriba a 12,8 milions d’euros.\nEn aquesta crisi sanitària, IKEA s’ha posat a disposició de les autoritats locals de diversos municipis catalans per fer donació de llits, matalassos i llençols a diversos hospitals. A més, el grup ha lliurat 300.000 mascaretes a l’Associació Catalana de Recursos Assistencials (ACRA) i Amics de la Gent Gran que s’han distribuït a persones de la tercera edat. La companyia també ha fet donació de 19.000 kg de menjar al Banc d’Aliments de Catalunya que han servit per ajudar a famílies en risc d’exclusió social. ACN\nArticle anteriorSalut inicia els tràmits amb una clínica privada de Lleida per poder avortar quirúrgicament\nArticle següentLlargues cues per fer el test d’antígens a Lleida per frenar la covid-19


Costa qualifica de mentider i roí al portaveu del PP per llençar falses acusacions\nabr. 19 Costa qualifica de mentider i roí al portaveu del PP per llençar falses acusacions\nEl PSIB-PSOE lamenta la cortina de fum de Ramis per tapar la corrupció que afecta al seu partit.\nLa portaveu del PSIB-PSOE, Pilar Costa, ha lamentat les mentides i falses acusacions que el portaveu del PP, Miquel Ramis, ha llençat contra l'ex conseller d'Economia del Govern, Carles Manera. Costa ha qualificat de "roí" a Ramis que ha afirmat que l'anterior Govern de les Illes Balears l'hi havia pagat uns 5.000 euros al 2011 per la publicació d'un llibre.\nDes del PSIB-PSOE, Costa ha criticat l'estratègia de confusió i mitges mentides que ha intentat Ramis i ha explicat que el llibre publicat era una recopilació de divuit ponències, una d'elles signada per Carles Manera i Ramon Molina, arrel del congrés "L'evolució de la indústria turística a Espanya i Itàlia" celebrat a Mallorca. Costa ha recordat que l'edició del llibre va córrer a càrrec de l'Institut Balear d'Economia que va pagar la seva impressió després de la celebració d'aquest congrés, organitzat per l'Associació d'Història Econòmica d'Espanya i l'Associació d'Història Econòmica d'Itàlia.\nEn referència al tema de la UIB, Costa ha recordat que sobre aquest assumpte, la Universitat va donar les explicacions en un comunicat.\nPer Costa, "és lamentable i impresentable que el portaveu del PP intenti desviar l'atenció d'un dels casos de presumpta corrupció que afecta al seu partit i a companys seus – en referència al Cas Scala-, no faci ni menció ni cap valoració sobre aquesta corrupció i intenti en canvi confondre amb aquest tema". La portaveu socialista ha exigit la compareixença immediata de Ramis per rectificar aquestes falses acusacions i per que doni una explicació a la ciutadania i tota la societat sobre la trama de corrupció que afecta al PP i al seu Govern durant l'època de Matas.


Espais desnonats: La Vallestització de la Selva\nPublicat per L'animal humà a 16:39\nCreus que la crisi pot aturar aquest procès de transformació?\nTrobo que tot això de la VALLESTITZACIÓ va molt lligat també al tema de la MAT, i en concret al ramal de Riudarenes. Des del primer moment la plataforma en contra de la MAT ha qüestionat el motiu de la construcció d'aquest ramal ja que no és per donar abastament al TGV tal i com "ells" diuen. Es creu que els que pretenen fer és fer que arribi fins a Riudarenes una xarxa prou potent per poder industrialitzar llavors tota la zona de Sils, Riudarenes, etc... a l'estil "VALLÉS".\nRecordo que en una xerrada sobre la MAT ens van mostrar uns plànols del ramal que tenen previst per Riudarenes i es veia perfectament com la subestació que volien posar-hi estava "preparada" perquè d'allà poguessin sortir altres ramals per extendre la xarxa elèctrica per tota la plana de La Selva i industrialitzar-ho tot en un futur.\nÉs molt trist que intentin enganyar aixì la població. Per això ens hem d'unir en contra la MAT, perquè no només "afectarà" als municipis per on passa, sinó que afectarà a tothom qui visqui a prop i en un futur possiblement a tota la comarca i província en general... si és que encara es pot agreujar més...\nLisu, no crec que la crisi suposi una aturada d'aquest creixement sinó un periode durant el qual el creixement serà més lent. Crec que només un canvi de paradigma, la consciència dels límits ambientals, ens pot portar a rebaixar el creixement, fins i tot a aturar-lo o invertir-lo. El temps ens ho dirà.\n24 de febrer de 2009 a les 15:57\nLa connexió entre Vallestització i MAT la trobo molt encertada. Tot indica que la MAT ajudarà molt a anar trinxant el territori. Un motiu més per a oposar-nos-hi!\n24 de febrer de 2009 a les 16:00


Els ponts de Girona - Els lleons del Pont de Pedra\nA la simbologia romànica, s'associa el lleó a un doble vessant: per una banda com el dipositari sagrat del coneixement i per una altra como el gran enemic al que s'ha de vèncer. El lleó és com el Sol, que destrueix amb la seva gran potència; però l'ésser humà que sigui capaç de vèncer-lo s'apoderarà d'aquesta potència. La simbologia del lleó que ataca un humà, explica com el posa en contacte amb les entranyes per que així pugui abastar la seva sabiduria i els secrets més amagats.\nA Girona, sense ser ni haver estat mai terra de lleons, n'hi han uns quants col·locats estratègicament vigilant els ciutadans que passegen prop d'ells, moltes vegades, sense adonar-nos-en de la seva existència.\nDins aquest grup, el dels que estan amagats, n'hi han quatre al costat de les capceleres del Pont de Pedra, dos al mur que dóna a la Rambla de la Llibertat (a les imatges, el indicats amb la orientació nord-est i sud-est), i dos més, a la paret de les cases del carrer Santa Clara, indicats com els de les bandes nord-oest i sud-oest, dels quatre tres en bon estat, i el darrer força malmès. La utilitat de tots quatre és abocar l'aigua pluvial procedent d'aquests carrers a l'Onyar. Sovint, algun d'aquests apareix barbut, degut a les plantes que creixen a la seva boca.\nProp d'aquests, un cinquè cap de lleó, amb un aspecte força més ferotge, separat del grup, ens esguarda des de la base de la columna situada al principi de la Rambla Verdaguer. Si bé els quatre anteriors són de ferro, aquest, en canvi, és de noble bronze; possiblement s'hagi apartat dels altres per aquest motiu.\nCap de lleó a la base de la columna de la Rambla Verdaguer.\nUn altre cap de lleó, aquest més servicial però igualment ferotge, el trobem al pati de l'Ajuntament, a la Plaça del Vi; amb la seva boca oberta, s'ens engoleix les missives.\nA la Plaça del Lleó, la plaça del mercat de Girona, un altre lleó, aquest, enfilat de manera impossible dalt d'una columna tot trepitjant un canó i una bandera, ens recorda el defensors dels setges napoleònics de 1808-1809. Aquest monument va ser inaugurat el 7 de novembre 1909, i amb tots els elements que actualment hi podem veure, el 1915.\nEl Pont de Pedra en una imatge antiga. Al fons, l'actual carrer Nou i, més enllà, la Plaça del Marquès de Camps.\nA la iconografia antiga gironina és molt freqüent la identificació de llops i lleons, com afirma Carles Vivó. Així, el relleu situat a l'entrada del cementiri, que recrea l'escena en què un llop, representat exageradament com un lleó, devora un escolà que precedia una processó, il·lustra la llegenda que el mateix Vivó explica a Llegendes i misteris de Girona.\nAquesta ambigüitat antiga entre llops i lleons també la trobem present en la toponímia. L'anomenada Font dels Lleons deu el seu nom a que, antigament, hauria estat un paratge freqüentat per llops.\nSi bé fins ara tots els animals eren mascles, o com molt grups sense identificar, també trobem a la ciutat un element relacionat amb una lleona. Possiblement la tradició més curiosa de Girona és la del cul de la lleona. Encara que l'animal representa clarament un lleó mascle, per no se sap quins estranys desconeixements zoològics, primer es va confondre amb un mico (pot ser pel fet d'enfilar-se àgilment per la columna) i més tard amb una lleona, com ha quedat fixat per la tradició ciutadana. Com diu Carles Vivó, s'ignora si es tractava d'un animal transvestit.\nEn aquest repertori hem relacionat aquells elements ciutadans en els que el lleó és el protagonista. També podriem incloure-hi altres lleons gironins que apareixen en capitells i relleus a diversos monuments de Girona. Podriem esmentar, dins aquests, els animals que suporten diversos sarcòfags als claustre de la Catedral, algun amb una expressió ben divertida. En els capitells també hi trobem diverses representacions de lleons, alguns devorant altres animals, o essent esquarterats per Samsó.\nMonument als defensors de Girona. Història del monument als defensors de la ciutat durant els setges de 1808-1809, l'anomenat Lleó del Mercat.\nEl carrer del Llop. Llegendes relacionades amb l'actual Pujada del rei Martí, carrer que també havia sigut conegut com el carrer del Llop.\nEl cul de la lleona. Reportatge fotogràfic i llegenda de l'anomenat Cul de la Lleona.\nHistòria del Pont de Pedra. Història del pont, inaugurat el 1856, il·lustrada amb fotografies actuals i antigues.\nEl cap de lleó de la banda nord-oest.\nEl cap de lleó de la banda nord-est.\nEl cap de lleó de la banda sud-est.\nEl cap de lleó de la banda sud-oest, força malmès.\nEl lleó de la Plaça del Mercat.


Joc Episodi final de la sèrie d'Escape d'Acció de Gràcies en línia. Juga gratis\nJoc Episodi final de la sèrie d'Escape d'Acció de Gràcies en línia\nJocs escapar jocs Jocs de lògica Jocs per nens Puzzle Escapar Pantalla tàctil html5 androide\nEpisodi final de la sèrie d'Escape d'Acció de Gràcies\nEn el segon episodi de les aventures d'un parell de galls d'indi, vas aconseguir obrir la porta, però l'alegria dels ocells va durar poc. No van anar gaire més enllà fins que va reaparèixer un altre obstacle en forma d'una altra porta amb un pany de panotxa de blat de moro similar a l'episodi final de la sèrie d'Escape d'Acció de Gràcies. De nou, heu de rescatar els herois, ja que els heu salvat dues vegades. Aquest és l'episodi final i, aparentment, l'última barrera. Feu servir el vostre enginy, estigueu atents i, com abans, trobareu fàcilment tot el que necessiteu i resoldreu tots els trencaclosques amb facilitat a l'episodi final de la sèrie d'Escape de Thanksgiving.


guillemdefak/blog » 2007 » May\nMay 29th, 2007 by defak\nMai he estat home de platja, la trobo avorrida i amb molts més inconvenients que plaers. És cert que hi ha Mallorca, però això és un tema a part, i per desgràcia tampoc la tens tan aprop com voldries.\nDissabte ens vam enredar per anar a un mar de dunes avorrides a Fire Island que tenien ben poca gràcia.\nSort del gloriós primer frappuccino de temporada i de les truffles de Can Godiva de Sayville que ens van ensucrar la tornada perquè sinó hauríem fet bastant el pena amb tanta carretera per no res.\nPerò diumenge, el que havia de ser un picnic al nostre mirador preferit de Long Island City, va convertir-se en una petita revel·lació.\nDe sobte, com sortint del no res entre un mar d’aparcaments a l’aire lliure i edificis a mig construïr, va i se’ns apareix una platja urbana gairebé surrealista. Musiqueta per ambientar, beure a preus raonables, sorra en la seva justa mesura, bancs correguts per seure civilitzadament, la xarxa de volei de rigor, el voyeurisme i l’exhibicionisme imprescidible… Tot, rematat pel contrast brutal d’unes vistes sobre Nova York que ara resulta que també és playera.\nEl què deia, una revel·lació: una platja paradisíaca per algú que es confessa massa urbanita per segons quins sacrificis. És una platja tan idíl·lica que, ni que volguessis, t’hi podries banyar.\nAvui és festa, és Memorial Day. Si bé la tradició d’aquesta patriòtica festa és massa complicada perquè faci l’esforç d’entendre-la (mesos enrera ja havíem quedat que els americans sí que en tenien d’història), aquesta data és de les que s’espera amb certa ànsia.\nMemorial Day és important perquè marca l’inici oficial de l’estiu. Diuen que els alemanys són cap quadrats, però aquí, fins que no arriba el cap de setmana de Memorial Day l’estiu no comença.\nPer exemple, botigues i comerços iniciaran l’horari d’estiu avui, un munt d’atraccions i serveis “de temporada” (seasonal) començaran a operar només a partir d’aquesta data.\nMés important encara, les platges no s’han obert fins que ha arribat l’ansiat dia que ens dóna permís per gaudir legalment de l’estiu. Sí, les platges s’obren i es tanquen, i és que en aquest país, fa segles que el tema de los banys de mar està més que organitzat.\nTot i que la integració al meu país d’acollida no ha fet que m’hagi posat a decorar l’inexistent jardí de casa amb perafernàlia patriòtica diversa (com aquest veí de City Island), sí que m’he llençat com un boig a aprofitar cada dia d’aquest bonic pont.\nA veure si demà m’animo a explicar-vos, retroactivament, unes descobertes que sí que valen la pena de rememorar.\nMay 24th, 2007 by defak\nJa que, per variar, se m’han avançat amb la crònica del viatge transcontinental que vàrem fer ahir a la nit, gentilesa de la Boix, i que ens va portar del Senegal més profund (mare meva quin xai…) al Puelto Lico més bongosero en 10 carrers i 5 avingudes, canviaré de d’idea de post sobre la marxa.\nResulta que la meva secció de “mails inesperats i curiosos” (recordeu el primer?) continua creixent.\nUn lector d’aquells que no sé com ni per què em llegeix de forma regular sense ser amic ni haver-nos vist mai les cares, m’ha contactat aquest matí. Que acaba d’aterrar a Nova York i que li faria gràcia trobar-nos i veure Barcelona and Modernity plegats.\nTambé em diu que, com a bon newyorker d’adopció, ja ha obert blog i fotolog. Em fa gràcia que el blog es digui Illa Flaubert per la novel·la d’en Miquel Àngel.\nEn Miquel Àngel Riera era un dels millors amics del meu pare, amic d’infantesa i generació, un dels responsables de l’inexplicable fenòmen còsmic que fa que Manacor tingui la taxa d’escriptors per metre quadrat més alta del món mundial.\nEn Pere Buil, que així és com es diu el nostre nou company, és arquitecte, i pel que veig, no fa ni quatre setmanes que és per aquí i ja s’ha llençat a devorar els edifics de la ”ciutat de línies verticals” (copyright, la Llumenera) amb la seva càmara.\nNo t’hi encaparris Pere, per molt que corris no te l’acabaràs: Nova York és, simplement, infinita. Però me n’alegro que una nova veu ens la faci més propera. Benvingut, i ens veiem divendres!\nMay 23rd, 2007 by defak\nPer primera vegada d’ençà que vaig començar aquest invent, tinc una sequera d’idees preocupant… Aquest cop, ni la foto és meva.\nMay 16th, 2007 by defak\nRecentment, algú ha trobat anagrames poètics al metro de Nova York. Aquest vespre, grà cies a una cinta aïllant posada amb massa traça, he rebut el dolor humit d’un anònim pintor de suburbà .\nMay 11th, 2007 by defak\nQuan em veu arribar amb el plat de porexpan plè a vessar (la vaixella de l’Staff Cafeteria no és precisament de Limoges), la Frances em mira, riu i no s’està de dir-me amb veu gruixuda: “Esto te va costar un ojo de la cara”.\nNo s’equivoca. Poso la platerada sobre la balança i el resultat és implacable: 9 dòlars 27 centaus. En un any i mig no he estat capaç de portar-me la carmanyola de casa ni un sol dia. Mentida, un parell de cops vaig reaprofitar les sobres del sopar de xino de la nit anterior, però això millor que no compti.\nPrimer tenia excusa perquè a ca la tia Molly no era fàcil cuinar. Ara, cada matí em recorden que estic fent l’imbècil. Vuit/deu dòlars per dia, cinc dies a la setmana, els números surten ràpid. Tan que me n’en fotia dels dispendis de restaurant del meu antic roomate (i més coses) de Harlem!\n“Claro que esto, para un chico tan guapo y rico como tu, no es ningún problema”. Això és la Frances que continua la conversa a peu de balançaa amb el seu castellÃ portorriqueny. A la Frances li encanta flirtejar amb els seus clients, especialment amb els homes. A mi, i mal m’està dir-ho, em té un apreci especial.\nPotser és perquè es pensa que sóc ric. “Tu a mi no me engañas” em diu de vegades. Jo li segueixo la corrent. “Tienes razón, pero no se lo digas a nadie”. Un dia li vaig dir que els meus pares m’obligaven a menjar allà perquè no em tornés un imbècil per culpa dels diners. Aquesta estratègia pedagògica li va semblar molt encertada.\nAmb la tonteria, dia a dia ens hem fet prou amics. De quatre línies de caixes que hi ha, sempre procuro anar on ella despatxa. De vegades no em cobra el panet o fa veure que no ha vist el cafè sobre la safata, i així, jugant jugant, combatim la grisor i l’omnipresent olor del caldo de pollastre reescalfat de la cafeteria.\nLa Frances fa molt anys que treballa al MET però no sempre ho ha fet a l’Staff Caff. Abans servia a l’exclusiva Trustees Dining Room del museu i allà la Frances es deia Frank. Resulta que un dia, després de les seves vacances, en Frank va presentar-se a la feina transformada en Frances.\nNo vaig arribar a conèixer a en Frank, però tampoc és massa difícil imaginar-se quina pinta feia si tanques els ulls i treus hormones, quincalla i maquillatge a la simpàtica Frances. I podem riure, però és la caixera de més èxit entre la clientela metropolitana.\nAnecdotari Maragall /3 -”Però t’hi assemblaràs”\nMay 10th, 2007 by defak\nQuan vam arribar a la secció dels Picassos de Gòsol, concretament a Head of a Catalan Peasant (Josep Fontdevila), 1906, en Pascual ens explicà una altra anècdota.\nEns va dir que quan Picasso va haver acabat el cèlebre retrat de l’influentíssima Gertrude Stein, a aquesta no li va agradar massa la “cara de vella” que hi feia. “No m’hi assemblo” digué, “Però t’hi assemblaràs” respongué sense pietat Picasso. Gertrude Stein tenia aleshores 32 anys.\nL’estada a Gòsol, un parèntesi de tres mesos en la seva vida parisina, influencià enormement l’estil posterior de Picasso. Després de recrear-se en cert neoclassicisme, i ja tornat a París, unes Senyoretes d’Avinyó que tot just ara fan cent anys marcarien el radical inici del Cubisme i de l’Art Modern.\nMaragall ens va explicar que Picasso, en tornar de Gòsol, resolgué el retrat d’un rostre d’Stein que se li resistia des d’abans de marxar de vacances amb la superposició quasi literal, a forma de màscara, de l’angulosa fesomia de l’envellit pagès, fondista i contrabandista Josep Fondevila.\nTot i que sembla que en realitat a Stein sí que li va agradar el retrat, el cert és que, després d’haver-la fet posar més de cinquanta vegades, en tornar de Gòol Picasso va enllestir un retrat que tenia travessat gairebé de memòria i sense tenir a la seva amiga al davant.\nPer saber-ne més, podeu mirar de trucar a en Maragall o bé llegir el curiós i detectivesc Belloli, Lucy (1999) “The Evolution of Picasso’s Portrait of Gertrude Stein”\nEn una pà gina web de poesia que no recordo i que sóc incapaç de retrobar hi vaig trobar això:\n“Un SMS podria haver eixugat Sentiments Massa Solitaris”\nUna mica queco però m’agrada.


El CAT10e, nou monoplaça de l'ETSEIB Motorsport — Escola Tècnica Superior d'Enginyeria Industrial de Barcelona. ETSEIB — UPC. Universitat Politècnica de Catalunya\nEl CAT10e, nou monoplaça de l'ETSEIB Motorsport\nL'equip ETSEIB Motorsport va presentar el CAT10e, el monoplaça elèctric amb el qual competirà a la Formula Student aquest agost.\nEl passat 25 de maig es va celebrar a l'Escola Tècnica Superior d'Enginyeria Industrial de Barcelona (ETSEIB) l'acte de presentació del monoplaça elèctric de competició que els integrants de l'equip de la UPC de Barcelona han dissenyat i construït durant aquesta temporada amb l'objectiu de competir de nou a la Formula Student, la competició universitària amb més prestigi a nivell internacional. En una emotiva tarda, representants d'empreses col·laboradores, familiars, amics i estudiants van omplir la sala d'actes per veure com els membres de l'equip mostraven en primícia el CAT10e, resultat de la feina feta els darrers nou mesos.\n10 anys presentant un nou monoplaça\nL'acte el va obrir la Dra. Neus Cónsul, directora de l'ETSEIB, i va seguir amb un parlament del Dr. Francesc Roure, director del projecte. A continuació, va arribar el torn de la Natalie Bolón i el Marc Borrell que, en representació de tot l'equip, van presentar el projecte i les novetats del CAT10e. Aquesta intervenció també va comptar amb una entrevista al Sr. Albert Arjona i el Sr. Jordi Ferran que, com a representants de Fundació Cim i Seat respectivament, van poder compartir amb els assistents a l'acte què suposa per les seves empreses col·laborar en un projecte com aquest. L'acte, que va ser conduït en tot moment per la Dra. Lluïsa Jordi, va concloure amb els parlaments de la vicerectora de la Universitat Politècnica de Catalunya, la Dra. Marisa Zaragozá, i del secretari d'empresa i competitivitat de la Generalitat de Catalunya, el Sr. Joan Aregio.\nEl disseny del CAT10e va començar a principis de setembre. A finals de novembre, arribava el moment de començar a fabricar totes les peces que s'havien dissenyat, procés que va acabar pocs dies abans de la presentació, un cop el monoplaça ja estava assemblat. Amb el cotxe ja presentat, l'equip d'estudiants afronta els dos mesos vinents amb l'objectiu de provar el cotxe en pista. Ara, per tant, és el moment de comprovar que les peces simulades durant l'etapa de disseny tenen el comportament esperat, tant per separat com en conjunt. Aquesta última etapa abans de les competicions és clau per assegurar una bona fiabilitat i trobar la configuració òptima per treure el màxim rendiment del vehicle a cada prova.\nEl CAT10e és el desè cotxe dissenyat i construït per l'ETSEIB Motorsport. Tot i apostar per un concepte semblant al del seu predecessor, el CAT09e, incorpora significants millores. En primer lloc, s'ha redissenyat el paquet aerodinàmic per tal d'augmentar la "downforce", a més de dirigir de manera òptima l'aire a les entrades del xassís per millorar la refrigeració de les bateries. S'ha fabricat un nou monocasc integral de fibra de carboni més rígid, factor clau per assegurar un bon comportament del vehicle en corba. La direcció també és nova i permetrà reduir els esforços que ha d'exercir el pilot. Altres millores arriben per la banda elèctrica. Una configuració de motor-inversor optimitzada permetrà augmentar l'eficiència del conjunt tractor així com treure un major rendiment dels 80kW màxims de potència limitats per la normativa de la competició. Per altra banda, s'ha desenvolupat un BMS (Battery Management System) propi, la qual cosa augmentarà la fiabilitat i donarà una gran flexibilitat a l'equip en quant a adaptació del sistema al monoplaça. Totes aquestes millores, acompanyades d'una important reducció de pes, permetran reduir els temps per volta tot fent el CAT10e el cotxe amb millors prestacions fet a l'ETSEIB.\nDescobrint el CAT10e\nCompeticions a l'estiu: Alemanya, Àustria i Espanya\nActualment, ETSEIB Motorsport ocupa la 15a posició de 110 al rànquing mundial de Formula Student Electric. Aquest estiu, amb el CAT10e, participarà a Formula Student Germany, Formula Student Austria i Formula Student Spain, tres competicions de referència on podrà competir contra els millors equips del món als circuits de Hockenheim, al RedBull Ring i al Circuit de Barcelona-Catalunya.\nCrowdfunding a kickstarter\nUna vegada acabat el cotxe ara cal preparar la logística per portar el CAT10e a competir als circuits més importants de la Formula Student, per això l'ETSEIB Motorsport ha posat en marxa una campanya de crowdfunding a kickstarter.com. Amb aquesta iniciativa i gràcies a les aportacions que es rebran es podran carregar les bateries del monoplaça per fer-lo córrer i esprémer-lo al màxim als circuits.\nUn monoplaça elèctric Fet a l'ETSEIB\nL'Escola felicita a l'equip ETSEIB Motorsport per l'esforç realitzat, i agraeix a les més de 100 empreses i institucions la col·laboració per fer possible desenvolupar projectes singulars com la competició Formula Student, projectes en què es fomenta l'aprenentatge, el desenvolupament i la innovació. On l'enginyeria CDIO i el mètode "Learning by Doing", són els pilars d'una experiència de formació multidisciplinària.


Els projectes del Pla Edificant entren a la recta final amb la contractació de les obres - ESCAPARATE DIGITAL\nEls projectes del Pla Edificant entren a la recta final amb la contractació de les obres\nLes regidories d'Urbanisme i Educació de l'Ajuntament d'Ibi han presentat els projectes de reparació, adequació i millora dels tres centres escolars inclosos en el Pla Edificant de la Generalitat, amb una inversió que ascendeix a prop de 9 milions d'euros.\nEls equips docents i representants de les ampes dels col·legis Felicitat Bernabeu, Pla i Beltrán i Teixereta han estat convidats per conèixer els projectes acabats que recullen les necessitats i actuacions plantejades per cada centre.\nLes obres són gestionades per l'Ajuntament després de la delegació de competències de la Conselleria d'Educació.\nLa Generalitat es farà càrrec dels costos de cada projecte, a executar fins a 2022.\nLa inversió en el Felicitat Bernabeu asendirà a 4.008.624 euros; al Pla i Beltran, a 3.569.084 euros i en el Teixereta, a 1.387.044, euros.\nA hores d'ara, l'Ajuntament es troba finalitzant el procés de contractació de les empreses constructores que realitzaran les obres durant els propers anys.\nLa contractació s'espera que puga firmar-se a mitjans de novembre i la finalització de les obres està prevista per a abans de final de 2022, executant-les obres per fases durant diferents períodes segons disponibilitat de centre.


4 Seasons FieraMilano Milà Itàlia - Ofertes d'hotels amb els MILLORS DESCOMPTES EN LÍNIA\nVia Piave 39, Pero, Milà, Itàlia, 20017 - Veure al mapa\nDissenyat tant per oci com per negoci, 4 Seasons FieraMilano està situat idealment a Rho; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Rho. Per a la comoditat i comfort dels seus clients, l'hotel ofereix magatzem d'equipatge, transport hotel/aeroport, instal·lacions per a reunions i banquets , habitació familiar, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. 4 Seasons FieraMilano és una elecció inteligents per a viatgers a Rho, i ofereix una estada relaxant i sense molèsties.\nTots els tipus de viatgers (78) Parelles (23) Viatgers en solitari (8) Famílies amb infants petits (19) Famílies amb infants grans (14) Grups (14)


Més de 100.000 persones assistiran a les rues del Carnaval de la Costa Brava Sud - Diari de Girona\nlloret de mar | ddg 05.02.2015 | 00:00\nSallés, Saracíbar, Marigó, Codina, Saladich, Torres i Olivé, ahir a Lloret. maria comas\nLa sala de plens de l'Ajuntament de Lloret de Mar va acollir ahir la presentació d'una nova edició del Carnaval de la Costa Brava Sud, que tindrà lloc del 13 al 28 de febrer. L'acte el van presidir pels alcaldes de Lloret, Blanes Tossa, Romà Codina, Josep Marigó i Gisela Saladich. Els encarregats de presentar les activitats van ser les regidores de Festes de Lloret, Ester Olivé i Idoia Saracíbar; la regidora de Blanes, Lara Torres; i el regidor de Tossa, Ignasi Sallés.\nAquest esdeveniment va néixer el 2012 per promocionar el Carnaval a les tres poblacions i coordinar un dels seus atractius més destacats, la Rua. L'objectiu era gaudir de les rues sense problemes de coincidència de dies i horaris.\nPel que fa les dades de participació, a Lloret hi participen un total de 21 carrosses i comparses que sumen més de 1.660 participants, va explicar la regidora Olivé. A Blanes, Torres va destacar el caràcter familiar de la jornada de dissabte i la participació de 20 carrosses i comparses amb més de 1.500 participants. El regidor de Tossa va apuntar a l'augment de participació de carrosses i comparses fins a 18 aquest any. Els alcaldes van coincidir en destacar que aquesta iniciativa ha estat molt positiva als tres municipis.\nA Lloret, la rua es farà el dissabte 14 de febrer a les 4 de la tarda i el diumenge 15 de febrer a les 12 del migdia. Blanes la farà diumenge 15 de febrer a les 5 de la tarda i Tossa del dissabte 28 de febrer també a les cinc de la tarda. La previsió és que unes 100.000 persones s'apropin per viure les tres rues.\nSobre la promoció, es mantenen els 35.000 programes que repartiran als tres municipis i la campanya a la televisió. Els programes s'han fet arribar als veïns i es repartiran als municipis del nord del Maresme i a la Selva interior.\nCarrossa solidària contra l'AME\nUna de les novetats de la Rua 2015 és la participació d'una carrossa solidària a favor de la lluita contra l'AME (Atròfia Muscular Espinal), que comptarà amb la participació de més de 500 persones.\nA Lloret, el 13 de febrer es farà un espectacle d'exhibició d'art capil·lar on es podrà esdevenir protagonista d'un xou de perruqueria que combina art i perruqueria i que convertirà el públic en autèntiques "escultures capil·lars".\nA Blanes, la tarda del dissabte 14 de febrer s'ofereix un espectable infantil i un taller de Carnaval per a famílies amb màscares, complements i maquillatge. A Tossa tancarà el Carnaval de la Costa Brava Sud amb la seva ja famosa festa "La Ressaca del Carnaval".\nA banda del Concurs de disfresses també se celebra el Sambòdrom, un concurs de coreografia on totes les comparses demostren les seves habilitats. Tossa manté la combinació de gastronomia i festa amb la quarta edició de la campanya gastronòmica "El Carnaval i la Cuina del Bacallà a Tossa de Mar".\nUn nou concurs d'Instagram\nA més, enguany es tornarà a celebrar el Concurs Instagram del Carnaval de la Costa Brava Sud atès el gran èxit de la seva primera edició, on es van penjar més de 600 fotografies amb l'etiqueta #carnavalcostabravasud. De la mateixa manera, i gràcies a la col·laboració dels professionals del sector serveis, també hi haurà més premis al concurs que l'any passat.


Sala de Cultura Sant Domènec Detall\nPresenten el disc Rise.\nSota aquest nom s’amaga un espectacular trio de veus negres. The Sey Sisters us conviden a viure un sentit viatge musical des del gospel fins a la música africana, passant pel soul; cants impregnats de profunda emoció sorgeixen de la lliuta contra la injustícia, la defensa dels drets humans i l'esperança en el futur.\nEn paraules de les protagonistes: "Rise neix de la necessitat d'expressar-nos des del que som: dones nascudes a Catalunya i negres amb les nostres inquietuds, les nostres pors i les nostres fortaleses".\nC. de Sant Domènec, 2\nTemporada musical a la Universitat de Lleida\nInici: 23/10/2019 Fi: 06/06/2020\nUniversitat de Lleida. Sala d'actes del Rectorat i altres espais


Cinc raons per què hi hagi canvis en el Consell Executiu - CATzona\nCinc raons per què hi hagi canvis en el Consell Executiu\nFixar un rumb i seguir-lo. Aquest havia estat fins a dia d’avui un dels axiomes irrefutables de qualsevol actuació política mereixedora de ser considerada com a tal. Saber on es vol arribar, amb qui es vol anar, com es pretén arribar-hi i quan es pretén assolir l’objectiu. Quim Torra va arribar a la presidència de la Generalitat el 17 de maig de 2018, de manera imprevista i excepcional. D’això se n’han complert ara dos anys i l’anàlisi del seu mandat no pot fer-se sota vells paràmetres ja que és impossible deixar de banda l’anomalia democràtica que suposa fer-se càrrec d’un país en estat de xoc per la suspensió de l’executiu de Puigdemont i Junqueras, la dissolució de les institucions democràtiques d’autogovern i la presó o l’exili dels membres del Consell Executiu. A més a més, amb l’estat espanyol en contra i la implacable persecució judicial.\nFeta aquesta excepció, són esgotadors els desacords entre els dos socis del Govern i en moltes ocasions costa saber quina orientació marca la brúixola de l’executiu. El mateix Torra havia de tenir la impressió que el temps per al qual va ser escollit estava arribant a la seva fi quan el passat 26 de gener, i sense que vingués a tomb, va obrir de bat a bat les portes del final de legislatura i va donar a entendre que els comicis catalans serien després de l’aprovació dels pressupostos de la Generalitat, cosa que es va produir el passat 24 d’abril.\nÉs obvi que entre gener i abril han succeït coses tan greus com la pandèmia sanitària que s’ha endut a Catalunya l’esquinçadora xifra de gairebé 12.000 vides i aquesta tragèdia humana s’encavalca ja amb la crisi econòmica que comença a assolar el territori i a mostrar un rostre devastador quant a l’ocupació, la desaparició de negocis, la inviabilitat per a desenes de milers d’autònoms i la destrucció de la nostra manera de viure. Els dèficits de la presidència i del Govern en moltes àrees de la seva tasca executiva hi són però també cal ressaltar la gestió de la crisi sanitària, que s’ha dut a terme amb encert i establint pautes de confinament que sovint han marcat el camí que després ha seguit l’Estat. El col·lapse de les residències de gent gran es debatrà ara al Parlament i molts protocols certament hauran de canviar.\nEn les últimes setmanes hi ha hagut un intens debat sobre la conveniència o no de convocar eleccions i tots els partits han fet públiques les seves posicions. El president, també. I Torra és, en última instància, qui les ha de convocar ja que és l’únic que té el botó nuclear, o sigui, la capacitat legal per cridar els catalans a les urnes. La seva decisió sembla, ara com ara, irreversible: mentre el Tribunal Suprem no entri en la recta final de la seva inhabilitació per la pancarta del Palau de la Generalitat no farà cap moviment. I no sembla probable, de fet és del tot improbable, que una moció de censura reverteixi aquesta situació.\nAclarida aquesta incògnita, el dilema és si aquest Govern ha d’arribar sense cap canvi al final de la legislatura, que no se sap quan serà, o si al contrari són necessaris alguns retocs per abordar la nova etapa, molt centrada en la crisi econòmica i en les necessitats socials de tot tipus. Em consta que a les dues ribes del Govern aquest debat, d’una manera informal però perceptible, està més o menys obert i que en un i un altre partit hi ha opcions a favor i en contra. També consta una cosa inherent a tots els presidents: és més fàcil parlar de canvis que fer-los.\nAlmenys, hi ha cinc raons per remodelar o ajustar el Govern. La primera és que si no hi ha eleccions, l’executiu necessita un impuls ja que arriba exhaust per la crisi sanitària. Segona, és necessari que es visualitzin millor les àrees de govern que guanyaran protagonisme ja que les prioritats no seran les d’aquests dos últims anys. Tercera, no hi ha d’haver cap obstacle a l’hora de, per exemple, fusionar departaments o crear-ne de nous. Els governs han d’estar al servei de les necessitats de la gent i això no s’hauria de perdre de vista.\nQuarta, l’arrencada econòmica ha de ser la prioritat i és necessària una cohesió major entre els departaments ja que l’actual Govern serà jutjat preferentment per la gestió de la Covid-19 i per les bases que hagi establert per a la construcció del país que avui sembla triturat. I cinquè, la política d’anar tirant acabarà sent irrespirable tant per a JxCAT com per a ERC. Quan les persones tenen dificultats per menjar, l’esclat social pot acabar arribant. I aquesta situació seria del tot ingovernable i obriria el camí dels populismes.\nEl més difícil en política és gestionar els temps. Quim Torra i Pere Aragonés han d’acordar el rumb mirant més al futur que entretenint-se en el passat. I no hi ha gaire temps per a això.


juliol de 2012 – Novetats de la biblioteca\nFons Roland Fischer\nEls usuaris de l’SBD, ja poden consultar el fons bibliogràfic Roland Fischer ubicat a la biblioteca Son LLedó. Roland Fischer va ser un químic i professor anglès que va estudiar l’ús de les drogues al·lucinògenes com a teràpia per a les malalties mentals i també pel càncer. El seu fons, compost d’uns 1.600 llibres i diversos … Continua llegint «Fons Roland Fischer»\nAutor Carme Manera RocaPublicat el 17 de juliol de 2012 Categories Novetats de la biblioteca\nEl proper divendres, 13 de juliol a les 12 hores, tindrà lloc a l’Aula de Graus de l’edifici Ramon Llull la presentació de la col·lecció digital “París-Baleares”, publicació periòdica editada entre els anys 1954 i 1998, que formarà part de la Biblioteca Digital de les Illes Balears. El format de la presentació serà el següent: Introducció … Continua llegint «Presentació de la col·lecció digital París-Baleares»\nAutor Eduardo del Valle PérezPublicat el 12 de juliol de 2012 Categories Anuncis de la biblioteca, Biblioteca Digital, Recursos electrònics\nDiccionario MAPFRE de Seguros Online\nPodeu consultar el Diccionario MAPFRE de Seguros Online a l’enllaç http://bit.ly/MhTD3s\nAutor Lorena Martínez Carrasco-MuñozPublicat el 10 de juliol de 2012 Categories Anuncis de la biblioteca, Novetats de la biblioteca, Recursos electrònics\nCanvis en el préstec de cara a les vacances d´estiu\nS’han modificat les condicions de préstec per tal que tots els préstecs dels mesos de juliol i agost es facin per un període de 15 dies en comptes dels 7 habituals. A més també s’ha ampliat de 5 a 7 el nombre màxim d’exemplars que us podeu endur en préstec.\nAutor Víctor Lopera CuencaPublicat el 6 de juliol de 2012 Categories Anuncis de la biblioteca3 comentaris a Canvis en el préstec de cara a les vacances d´estiu


coses de mi: L'àtic on m'agradaria viure...\nTot i viure bastant al centre de Salzburg podem dir que som afortunats, perquè un dels dos costats del pis dóna a una zona molt tranquil.la, amb un rierol i unes vistes a les muntanyes... de totes maneres, si jo pogués triar, m'agradaria viure en aquest àtic de la fotografia que es veu des de casa! A l'estiu han renovat la teulada, i crec que els hi ha quedat molt xula!\nSomnio en què algun dia tindrem la nostra pròpia casa... i espero que no sigui un futur molt llunyà!\nPublicat per nerona a 7:25\nSembla una imatge de postal i això que només són teulades :) Té molt bona pinta aquest àtic ^^\n23 de desembre de 2010, a les 9:20\nA mi també m'agradaria viure en un àtic com aquest. Té molt bona pinta.\n23 de desembre de 2010, a les 20:14\nAiiiii, em fas certa enveja per estar vivint en un país com Àustria aquesta època... Sóc la primera que renego de l'època en que vaig viure a Alemanya i venero el clima de Barcelona... Però tenir neu i fred per Nadal és tan maco... I els mercats...\nBona sort amb el teu somni, i si no aconsegueixes un àtic així, tanca els ulls i imagina't que hi vius! ;)\n24 de desembre de 2010, a les 12:09\nAnna, la foto la vaig fer a les 7 del matí, ja que no podia dormir...això de fer un metre d'amplada influeix... Només d'aixecar-me i veure la llum que hi havia a fora, vaig córrer a buscar la càmara!!\nMarijose, merci, i que tu també tinguis un bon Nadal!!\nFinestreta, doncs ja ho saps, hauràs de venir cap aquí dalt per aquestes èpoques... De fet, més que un àtic, a mi m'agradaria una casa... però bé, tampoc no tinc pressa! De moment estic contenta amb el nostre piset de lloguer, i sinó faré el que tu dius: tancaré els ulls, i a somniar!!!!\n24 de desembre de 2010, a les 12:16\noh!!!!! jo tambè vull viure en aquest àtic!!!! Bon any nou Nerona\n29 de desembre de 2010, a les 21:04


emeshing.com: 4th day in Sweden\nAvui diumenge ens hem preparat un bon esmorzar a base de cruasants, ous durs, formatges, llet i sucs. La veritat és que m'ha costat aixecar-me, perquè ahir era una mica tard quan me'n vaig anar a dormir.\nAvui teníem planejat anar en vaixell a una deles illes de l'arxipièlag, i dit i fet. Hem anat amb metro fins a la zona dels embarques de vaixells, i hem hagut de còrrer per poder agafar el vaixell que anava cap a Vaxholm. Ha estat entrar mentre aixecaven la pasarela d'accés al vaixell.\nL'hora i pico que ha durat el viatge en vaixell ha estat molt bona per les vistes increïbles de les diferents illes de l'arxipièlag mentre navegàvem pel mar bàltic, mentre ens donava el Sol. Per cert un Sol molt baix per ser les 12 del migdia. Mentre anàvem d'un costat a un altre ens anàvem creuant altres vaixells impressionants, ferrys a Finlandia o altres destinacions escandinaves.\nLa primera imatge al posar el peu a terra ferma de l'illa de Vaxholm no ha estat massa bona, ja que hi havia propaganda de l'Aznar suec que també utilitza la por com a arma electoral:\n"Mà dura contra el crim i les trampes"\nEm comentaven que aquest partit de dretes ha posat cartells a Malmoe del tipus: "Ets sents segur en aquest carrer?". Així que es tracta totalment de la por per aconseguir vots.\nEn aquesta illa la qualitat de vida era increïble, amb tot de jardins i cases molt guapes... vaya que es notava que tenien pasta. La tornada de Vaxholm cap a Stockholm l'hem fet en bus. Hem parat a l'estació d'Universitatet Sorna i hem donat un volt pel llac on es pot remar, i a l'estiu banyar-se en una platjeta.\nDesprés hem anat en bicicleta cap a casa. Aquest és un dels mitjans de transport que més utilitzo a Stockholm, a part del metro i de les meves cames...\nPosted by emeshing at Sunday, October 09, 2005 Labels: travel


Història | Escola Montserrat Solà\nEl projecte educatiu va començar a gestar-se en el marc de l’escola d’estiu del Maresme, el juliol del 2004. Llavors, tres mestres van començar a formar equip, a trobar-se, a pensar i a escriure un projecte de direcció, per a una escola de nova creació que posava en relleu:\nL’activitat i les necessitats evolutives dels nens i les nenes.\nEl desenvolupament dels diversos llenguatges: expressius, comunicatius, simbòlics, cognitius, ètics, metafòrics, lògics, imaginatius i de relació.\nL’experiència com a base de qualsevol procés d’aprenentatge.\nEl temps que cada criatura necessita per consolidar els propis processos personals i d’aprenentatge.\nLa pedagogia de les arts com a mitjà d’expressió i comunicació amb el món.\nUna escola en constant interacció amb el medi cultural, natural i social.\nLa implicació i el treball conjunt entre mestres i famílies per contribuir favorablement a la creació d’entorns de relació, d’empatia, de col·laboració i de fidelització.\nL’escola Montserrat Solà és actualment una escola d’educació Infantil i Primària. Va obrir les seves portes el curs 2007-2008 amb dos grups de nens i nenes de tres anys i quatre mestres en una ubicació provisional. El curs 2009-2010, s’inaugurà el nou edifici en el seu emplaçament actual, a la Plaça dels Alocs.\nDurant el curs 2010-2011 vam viure un procés d’acollida de l’escola Menéndez y Pelayo, una de les escoles més antigues de la ciutat que es trobava en fase de tancament progressiu des del curs 2007-2008. Entre totes les persones vam fer possible una bona vivència: els equips de mestres vam compartir una formació de música i dansa, les dues comunitats de famílies van compartir diverses activitats i trobades, i els nens i les nenes van visitar totes dues escoles i van participar en una cantata comuna, La cigala i les formigues, al Casal l’Aliança de Mataró. Aquest procés va culminar el curs 2011-2012 amb la incorporació dels grups de tercer fins a sisè.\nI continuem avançant en el nostre camí a favor d’aquella escola amable, empàtica i en constant convivència que ens imaginàvem en un principi. El futur és aquell que anem construint dia a dia. La nostra essència i allò que ens identifica, és el que ens ha de permetre continuar fent via amb una mirada transformada i transformadora de l’educació.


Dia Internacional de la Dona Treballadora 2019 | Mans Unides\nInici Informació ONG Notícies ONG Dia Internacional de la Dona Treballadora 2019\nEn el Dia Internacional de la Dona Treballadora 2019, Mans Unides vol apropar la història de diverses dones que, al Senegal, Etiòpia i l'Equador, han estat capaces de canviar un destí advers que semblava inamovible.\nEl desafiament d'Halima a Etiòpia\nDona, vídua i cap de família, Halima Abdala reunia tots els requisits per formar part de les negres estadístiques de la fam i la pobresa. Però fa anys que, gràcies al conveni que Mans Unides i la cooperació espanyola van posar en marxa al nord d'Etiòpia, Halima va ser capaç de trencar una tradició ancestral de certes zones del seu país que impedeix llaurar a les dones propietàries de terres.\nEl seu exemple va empènyer a altres a seguir els seus passos i, a poc a poc, les dones de la comunitat de Mawo, pertanyent a la regió d'Afar, van sumant-se a la idea detenir bous i una arada en propietat i fer-ne ús d'ells no és transgredir les normes, sinó fer valer els seus drets.\nAquí trobaràs més informació sobre com Mans Unides celebra el Dia Internacional de la Dona 2019.\nDones que prenen les regnes dels desenvolupament a l'Equador\nNou anys de treball conjunt de Mans Unides, Maquita i la Cooperació Espanyola han canviat la vida de moltes persones a les parròquies equatorianes de Cotopaxí i Chimborazo.\nHa estat un llarg recorregut, no exempt d'obstacles, en què les dones han jugat un paper fonamental.\nDones com Olga, Carmen i Maria Rosa són ara capaços de prendre les regnes del seu propi desenvolupament; són dones que han deixat enrere les seves pors i que saben que està a les mans construir a un futur millor per als seus fills.\nEl "miracle" de Philomène al Senegal\nLa vida no és fàcil a la comunitat rural senegalesa de Ndondol. L'escassetat de terres cultivables, la degradació del terreny i la manca d'accessos als recursos més bàsics, fan que les famílies d'agricultors vegin en l'emigració l'única sortida. Els homes abandonen el camp a la recerca del suport i les dones, escassament formades i sense recursos, queden a càrrec de les llars.\nJa fa dues dècades que Mans Unides dóna suport a la formació i capacitació de dones a la zona. Un dels principals objectius, el de reduir la mortalitat infantil, ja s'ha vist complert. Ens ho explica Philoméne Dione, animadora d'alguns d'aquests grups de dones:\n"El projecte està ja donant els seus fruits. Actualment, per exemple, hi ha un munt de grip. Abans els nens morien a causa d'això i ara no, perquè les seves mares els porten a la clínica, encara que estigui lluny, en aquest sentit el projecte ha fet miracles amb nosaltres", afirma Dione.\nEnviat per Hugo Pérez Marsol el dv., 08/03/2019 - 11:30